





ประกาศองค์การบริหารส่วนตำบลท่าซอม
เรื่อง  ประกาศใช้แผนการดำเนินงาน ประจำปีงบประมาณ พ.ศ.๒๕๕๘
----------------------------

ด้วยองค์การบริหารส่วนตำบลท่าซอม ได้จัดทำแผนการดำเนินงาน ประจำปีงบประมาณ พ.ศ.๒๕๕๘ โดยผ่านกระบวนการตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๒๖ ประกอบกับคณะกรรมการพัฒนาองค์การบริหารส่วนตำบลท่าซอม ได้พิจารณาให้ความเห็นชอบแผนการดำเนินงาน ประจำปีงบประมาณ พ.ศ.๒๕๕๘ แล้ว ในการประชุมคณะกรรมการพัฒนา อบต.ท่าซอม เมื่อวันที่  ๒๗  พฤศจิกายน  ๒๕๕๗ 
		อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๒๖  จึงขอประกาศใช้แผนการดำเนินงาน ประจำปีงบประมาณ พ.ศ.๒๕๕๘ เพื่อเป็นแนวทางการปฏิบัติในการดำเนินงาน และใช้เป็นเครื่องมือในการติดตามการดำเนินงานและประเมินผล รวมทั้งติดตามผลการใช้จ่ายงบประมาณขององค์การบริหารส่วนตำบลท่าซอม  ประจำปีงบประมาณ พ.ศ.๒๕๕๘ 
จึงประกาศให้ทราบโดยทั่วกัน

นายกองค์การบริหารส่วนตำบลท่าซอม














คำนำ




การจัดทำแผนการดำเนินงานขององค์กรปกครองส่วนท้องถิ่น ได้จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548  โดยแผนการดำเนินงานจะเป็นเอกสารที่แสดงถึงรายละเอียดแผนงาน / โครงการพัฒนา  และกิจกรรมต่างๆ  ที่จะดำเนินการจริงในพื้นที่ขององค์การบริหารส่วนตำบลท่าซอม ภายในปีงบประมาณ พ.ศ. 255๘ เพื่อให้องค์การบริหารส่วนตำบลท่าซอม และหน่วยงานอื่นได้ใช้เป็นแนวทางในการดำเนินงาน ทั้งทางด้านการจัดการโครงสร้างพื้นฐาน  ด้านเศรษฐกิจ  ด้านการเกษตร  ด้านการศึกษา  ด้านศิลปวัฒนธรรมและประเพณีท้องถิ่น  ด้านการพัฒนาคุณภาพชีวิต  ด้านกีฬาและสาธารณสุข  ด้านการท่องเที่ยว  ด้านทรัพยากรธรรมชาติและสิ่งแวดล้อม  และด้านการบริหารจัดการ  ภายใต้แนวทางการพัฒนาตามแผนยุทธศาสตร์การพัฒนาขององค์การบริหารส่วนตำบลท่าซอม  รวมทั้งเป็นเอกสารที่จะใช้เป็นเครื่องมือในการติดตามและประเมินผลการดำเนินงาน  ขององค์การบริหารส่วนตำบลท่าซอม ต่อไป





งานนโยบายและแผน 
สำนักงานปลัด 
องค์การบริหารส่วนตำบลท่าซอม 
 

	





หลักการและเหตุผล




เพื่อให้การดำเนินงานเป็นไปอย่างเหมาะสม  และมีประสิทธิภาพ  โดยให้สอดคล้องกับแผนยุทธศาสตร์การพัฒนา  และแผนพัฒนาสามปี  จึงได้ดำเนินการจัดทำแผนการดำเนินงาน  ประจำปีงบประมาณ  พ.ศ. 255๘  ขึ้น  ซึ่งจะเป็นเครื่องมือสำคัญในการบริหารงานของผู้บริหารท้องถิ่น  โดยคณะกรรมการสนับสนุนการจัดทำแผนพัฒนามีหน้าที่ในการรวบรวมแผนงาน / โครงการพัฒนาขององค์การบริหารส่วนตำบลท่าซอม  ภายใต้แผนพัฒนาสามปี 255๘ – 25๖๐  และการดำเนินการของหน่วยราชการส่วนกลาง  ส่วนภูมิภาค รัฐวิสาหกิจหรือหน่วยงานอื่นๆ  ที่ดำเนินการในพื้นที่ขององค์การบริหารส่วนตำบลท่าซอม  ในปีงบประมาณ  พ.ศ. 255๘  เพื่อให้การจัดการและการติดตามการดำเนินงานตามแผนงาน / โครงการพัฒนาและกิจกรรม  ที่ดำเนินการจริงในพื้นที่ขององค์การบริหารส่วนตำบลท่าซอมมีความชัดเจนมากยิ่งขึ้น
การจัดทำแผนการดำเนินงาน  ประจำปีงบประมาณ พ.ศ. 255๘ ขององค์การบริหารส่วนตำบลท่าซอม  ประกอบด้วย  องค์ประกอบ  2  ส่วน   คือ  ส่วนที่  1  บทนำ  และส่วนที่  2  บัญชีโครงการ / กิจกรรม  ซึ่งเป็นส่วนสำคัญที่ทำให้ทราบถึงโครงการ / กิจกรรมที่จะเกิดขึ้นในการบริหารงาน  ประสานงาน  และการติดตามประเมินผลการดำเนินงานต่อไป

แผนการดำเนินงาน  ประจำปีงบประมาณ  พ.ศ. 255๘
องค์การบริหารส่วนตำบลท่าซอม  อำเภอหัวไทร  จังหวัดนครศรีธรรมราช
-------------------------


ส่วนที่  1  

1.1  บทนำ
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  ได้กำหนดให้องค์กรปกครองส่วนท้องถิ่นจัดทำแผนการดำเนินงาน  โดยมีจุดมุ่งหมายเพื่อแสดงถึงรายละเอียดแผนงาน /โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  แผนการดำเนินงานเป็นเอกสารที่ระบุแผนงาน/โครงการ/กิจกรรมทั้งหมดที่จะดำเนินการในปีงบประมาณนั้น  ทำให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น  มีการประสาน และบูรณาการ การทำงานกับหน่วยงานและการจำแนกรายละเอียดต่าง ๆ ของแผนงาน/โครงการ  ซึ่งแผนการดำเนินงานจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย
1.2  วัตถุประสงค์ของแผนการดำเนินงาน                
- เพื่อให้เกิดความชัดเจนในการปฏิบัติงานให้เป็นไปตามแผนพัฒนามากขึ้น
- เพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมด            ในเขตพื้นที่ขององค์กรปกครองส่วนท้องถิ่น
- เพื่อให้การบริหารงานเป็นไปอย่างมีประสิทธิภาพ
- เพื่อให้การปฏิบัติงานมีความสะดวก  รวดเร็ว  มากยิ่งขึ้น
1.3  ขั้นตอนการจัดทำแผนการดำเนินงาน
ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548  ข้อ 26  (หมวด 5  ข้อ 26)  กำหนดให้องค์กรปกครองส่วนท้องถิ่นจัดทำแผนการดำเนินงานโดยมีขั้นตอนดังต่อไปนี้
1.  คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน  โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น  แล้วจัดทำร่างแผนการดำเนินงานเสนอคณะกรรมการพัฒนาท้องถิ่น
2.  คณะกรรมการพัฒนาท้องถิ่นพิจารณาร่างแผนการดำเนินงาน  แล้วเสนอผู้บริหารท้องถิ่นประกาศเป็นแผนการดำเนินงาน  ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ  เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
แผนการดำเนินงาน ประจำปีงบประมาณ พ.ศ.๒๕๕๘ อบต.ท่าซอม /2

0. แผนภูมิขั้นตอนการจัดทำแผนการดำเนินงาน

องค์กรปกครองส่วนท้องถิ่น

 คณะกรรมการสนับสนุนการจัดทำแผนพัฒนาท้องถิ่น
รวบรวมโครงการ/กิจกรรม

 หน่วยงานอื่น



 จัดทำร่างแผนการดำเนินงาน
คณะกรรมการสนับสนุนการจัดทำแผนพัฒนาท้องถิ่น

 


 คณะกรรมการสนับสนุนการจัดทำแผนพัฒนาท้องถิ่น
เสนอร่างแผนการดำเนินงาน

 

เสนอร่างแผนการดำเนินงาน
พิจารณาร่างแผนการดำเนินงาน
คณะกรรมการพัฒนาท้องถิ่น




  






ผู้บริหารท้องถิ่นให้ความเห็นชอบ


             
  ประกาศใช้แผนการดำเนินงาน

ผู้บริหารท้องถิ่น


แผนการดำเนินงาน ประจำปีงบประมาณ พ.ศ.๒๕๕๘ อบต.ท่าซอม /๓

1.5  ประโยชน์ของแผนการดำเนินงาน
-  ทำให้การปฏิบัติงานตามแผนพัฒนาขององค์การบริหารส่วนตำบลท่าซอม มีความชัดเจนมากยิ่งขึ้น               
-  ทำให้มีความสะดวกในการติดตามและประเมินผลแผนพัฒนาขององค์การบริหารส่วนตำบลท่าซอม
-  สามารถทราบถึงรายละเอียดแผนงาน /โครงการพัฒนาและกิจกรรม  ที่ดำเนินการจริงทั้งหมดในพื้นที่ขององค์การบริหารส่วนตำบลท่าซอม
-  สามารถตรวจสอบการทำงานได้อย่างมีประสิทธิภาพ
-  สามารถใช้เป็นเครื่องมือในการตัดสินใจและปฏิบัติงานในปีต่อ  ๆ  ไป
-  ทำให้เกิดความร่วมมืออันดีระหว่างหน่วยงานภาครัฐ ส่วนกลาง ส่วนภูมิภาค และส่วนท้องถิ่น สามารถประสานงานได้อย่างบูรณาการ ทำให้เกิดการทำงานร่วมกันอย่างมีประสิทธิภาพและประสิทธิผล ประชาชนได้รับประโยชน์สูงสุด 

ส่วนที่  2








บัญชีโครงการ / กิจกรรม แผนการดำเนินงาน
องค์การบริหารส่วนตำบลท่าซอม  อำเภอหัวไทร  
จังหวัดนครศรีธรรมราช 
ประจำปีงบประมาณ พ.ศ. 255๘

แผนการดำเนินงาน


ของ


องค์การบริหารส่วนตำบลท่าซอม
ประจำปีงบประมาณ พ.ศ.๒๕๕๘


 
งานนโยบายและแผน  สำนักงานปลัด  องค์การบริหารส่วนตำบลท่าซอม
โทร./โทรสาร ๐๗๕ – ๗๖๖๐๙๙  ต่อ ๑๔

